Wara li ħalla lill-MEPA tieħu deċiżjonijiet bħal dawn, Demarco jrid jipproteġi l-ambjent u jdaħħal l-iżvilupp sostenibbli. X'Pulċinell! Dan ritratt li bagħtulna wieħed mill-qarrejja tagħna Dr. Demarco u int u Gonzipn ivvotajtu għall-power-stejxin ġdida li taħdem bl-aktar fjuwil li jħammeġ u trid tikkonvinċina li għamilt xi ħaġa favur l-ambjent. Tiftakruha l-kummiedja traġika tal-MEPA li ħallew krew tal-films ikisser id-Dwejra? Il-Ministru Mario Demarco qed jipprova b'ħeġġa kbira jara jekk jilħaqx lil Gonzi fil-pulċinellaġni; u dan l-aħħar verament sar espert u protettur ta' l-ambjent bħalma tistgħu taraw. Fil-fatt, huma pulċinellati traġiċi ntenzjonati biex il-gvern idum fuq il-"life-support" kemm jista' jkun u għalhekk dan Demarco ħiereġ b'daqshekk bills u policies ġodda li qatt ma jiġu konklużjoni: il-Policy il-ġdida ta' l-ambjent, il- Policy il-ġdida tat-Turiżmu, policies dwar il-kultura, s-satira u ċ-ċensura u issa bill dwar l-iżvilupp sostenibbli. Jekk taqraw r-rapport tal-Maltatoday u tixtarru l-kritika ta' Alfred Sant u Leo Brincat malajr tindunaw kif dawn il- policies kollha huma biss finta għal żewġ raġunijiet: mhemm l-ebda garanzija li dawn se jgħaddu mill-parlament għax Gonzipn m'għandux maġġoranza u għaliex il-gvern tiegħu tant kisser, farrak u ma ppjana xejn li ħafna minn dawk il-policiesma jistgħux jiġu attwati. Ejja nieħdu l- policy ta' l-ambjent. Nistgħu nemmnu lil Demarco li suppost li rriforma lill-MEPA meta din għadha tieħu deċiżjonijiet bil-barka tiegħu ta' Gonzipn li tkompli timla' lil ta' Sliema bil-bini, teqred il-widien u tagħti permess għall-power-stejxin li se tħammeġ in-naħa t'isfel ta' Malta kollha? Ejja nieħdu l-policy tat-turiżmu li temfasiżża ħafna l-protezzjoni ta' l-ambjent ħalli l-villaġġi u l-pajesaġġ Malti jintuża biex jiġbed it-turisti, meta dawn il-miri suppost twettqu mill- Policy il-qadima tat-turiżmu u sar ftit li xejn? Ejja nieħdu l- policy ta' l-iżvilupp sostenibbli li titlob li jsir żvilupp bil-galbu u li jibża għall-ambjent u tara kif għadu ma sar xejn biex jiġi protett l-ilma tal-pjan, ir-riċiklaġġ u l-użu ta' l-enerġija alternattiva għadhom l-aktar lura mill-pajjiżi Ewropej kollha u l-gvern ikompli jagħti l-permessi ħalli pajjiżna jimtela' bil-bini meta għadna xi 70 000 post vojt. U tridu tgħidu li Demarco m'ingħaqadx maċ-ċirku tal-kummiedja li ilu għaddej biha Gonzi? Dan kollu bżar fl-għajnejn biex min għalihom jiġbdu l-ambjentalisti lejhom li jafu li ħafna minnhom kienu Nazzjonalisti, iżda l-ambjentalisti huma wkoll nies intelliġenti li żgur li jindunaw li dan hu gvern biss tal-pożi, paroli u nfieq, u li ħiereġ b'ħafna policies ġodda biex jidher li qed jagħmel xi ħaġa. Dawn ir-ruxxmata policies stess juru biss kemm il-gvern Nazzjonalista huwa gvern fallut li kellu l-egħxieren ta' snin biex jwettaq dawn il- policies kollha u minflok qagħadt jitmejjel.
Mario Demarco – Espert ta' Bills bla Bajd!